Ek staan altyd weer op | Netwerk24
Deur Stephan Joubert 30 Mei 2019 00:00
Die woorde van D.L. Moody resoneer diep met my: “I am only one, but I am one. I cannot do everything, but I can do something. And that which I can do, by the grace of God I will do.”
My “superkragte” is nie om deur die lug te vlieg nie. Of om vinniger as lig te hardloop nie. Ek kan nie kits-wonderwerke verrig nie. Of gebede bid wat die aarde laat bewe en mense laat neerslaan nie.
Eintlik wil ek maar net met integriteit dit doen wat ekself vir die Here moet doen. Dit is om my geloof in Christus konsekwent uit te leef en om ander met my paar talente te dien.
Kry ek dit reg? Wel, so sukkelend en stamelend!
Ek struikel dikwels oor my woorde. Ek slaan neer oor my onbeholpenheid. Partykeer laat ek die Here en ander in die steek. Maar deur Sy genade staan ek weer op.
Want ek kan elke dag iets spesiaals vir die Here doen.
En ek sal!